[1.pielikums](https://likumi.lv/doc.php?id=219491#piel1)
Rēzeknes pirmsskolas izglītības iestādes “Auseklītis” vadītājas

2025. gada 22. septembra

rīkojumam Nr. 2-1/58



**RĒZEKNES VALSTSPILSĒTAS PAŠVALDĪBA**

**RĒZEKNES PIRMSSKOLAS IZGLĪTĪBAS IESTĀDE “AUSEKLĪTIS”**

Reģ. Nr.3101901624 Krišjāņa Valdemāra ielā 18, Rēzeknē, LV – 4601, tālrunis 64624396,

e- pasts auseklitis@rezekne.lv

 APSTIPRINU

 Rēzeknes pirmsskolas

 izglītības iestādes „Auseklītis”

 vadītāja ..................Ilona Zaharkeviča

 Rēzeknē, 2025.gada 22.septembrī

 Rīkojums Nr. 2-1/58

**Pedagogu profesionālās darbības novērtēšanas kārtība**

Rēzeknē

22.09.2025.

*Izdota saskaņā ar* LR MK

2017. gada 22. augusta noteikumiem Nr.501

 ” Pedagogu profesionālās darbības kvalitātes

 novērtēšanas organizēšanas kārtība”,

LR Saeimas Izglītības likumu

1. **Kārtība nosaka** pedagogu profesionālās darbības kvalitātes novērtēšanas organizēšanas kārtību, pedagoga profesionālās darbības kvalitātes novērtēšanas kritērijus, pedagogu profesionālās darbības kvalitātes pakāpju aprakstu, pedagoga pašvērtējumu, vērojamo rotaļnodarbību skaitu, lēmuma apstrīdēšanas kārtību, nosacījumus pakāpes piešķiršanas termiņam un piemaksas apmēram.

**2. Novērtēšanas procesa principi:**

* brīvprātības princips - pedagogs izvēlas dalību novērtēšanas procesā;
* pedagogs izvēlas kvalitātes pakāpi (1.-3.pakāpe) uz kuru pretendē, neievērojot pakāpju pēctecību;
* novērtēšanas procesu veido ārējais (komisija) un iekšējais (pedagoga pašvērtējums) vērtējums.

**3. Kvalitātes pakāpe** ir pedagoga profesionālās darbības novērtēšanas rezultāts, un tā ir spēkā tikai tajā izglītības iestādē, kurā veikta pedagoga novērtēšana.

* 1. Pirmo kvalitātes pakāpi ieguvuša pedagoga profesionālo darbību raksturo:

 3.1.1. mērķtiecīgi organizēts mācību process un nodrošināta labvēlīga mācību

 vide;

3.1.2. piemērotu mācību metožu un sadarbības formas izvēle, kas vērsta uz izglītojamo mācīšanos orientēta procesa organizēšanu un izglītojamo kompetenču veidošanu.

* 1. Otro kvalitātes pakāpi ieguvuša pedagoga profesionālo darbību raksturo:

3.2.1. mērķtiecīgi organizēts mācību process un nodrošināta labvēlīga mācību vide, kā arī piemērotu mācību metožu un sadarbības formas izvēle, kas vērsta uz izglītojamo mācīšanos orientēta procesa organizēšanu un izglītojamo kompetenču veidošanu;

3.2.2. daudzveidīgu mācību stratēģiju izmantošana ikdienas darbā, sasniedzot un regulāri uzturot izglītojamo spējām atbilstošus sasniegumus;

3.2.3. visaptveroša pedagoģisko procesu izpratne, radot iespējas izglītojamiem sadarboties un izziņas procesā aktīvā darbībā veidot saskarsmes prasmi, attīstīt spējas un kompetences.

* 1. Trešo kvalitātes pakāpi ieguvuša pedagoga profesionālo darbību raksturo:

3.3.1. mērķtiecīgi organizēts mācību process un nodrošināta labvēlīga mācību vide, kā arī piemērotu mācību metožu un sadarbības formas izvēle, kas vērsta uz izglītojamo mācīšanos orientēta procesa organizēšanu un izglītojamo kompetenču veidošanu;

3.3.2. daudzveidīgu mācību stratēģiju izmantošana ikdienas darbā, sasniedzot un regulāri uzturot augstus izglītojamo sasniegumus;

3.3.3. visaptveroša pedagoģisko procesu izpratne, radot iespējas izglītojamiem sadarboties un izziņas procesā aktīvā darbībā veidot saskarsmes prasmi, attīstīt spējas un kompetences;

3.3.4.prasme rast piemērotus risinājumus gan standarta, gan nestandarta situācijās, izmantojot profesionālo pieredzi un inovācijas pedagoģijā;

3.3.5.aktīva iesaiste personības attīstībā, savas pieredzes pārneses nodrošināšanā un izglītības iestādes attīstības veicināšanā.

3.4.Piešķirto kvalitātes pakāpi apliecina izglītības iestādes vadītāja rīkojums, kas izdots līdz kārtējā gada 31. maijam.

3.5.Pedagoga profesionālās darbības kvalitātes pakāpi piešķir uz vienu, diviem vai trim gadiem. Kvalitātes pakāpes piešķiršanas termiņu izvēlas pats pedagogs, rakstot iesniegumu novērtēšanai (sk. 1.pielikumu).

* 1. Izglītības iestādes vadītājam ir tiesības pieņemt lēmumu par pedagoga profesionālās darbības kvalitātes pakāpes atņemšanu, ja tiek konstatēta pedagoga rīcības neatbilstība LR Izglītības likuma 51. pantā minētajiem pedagoga vispārīgajiem pienākumiem un pedagoga profesionālās darbības kvalitātes novērtēšanas kritērijiem.
	2. .Ne agrāk kā gadu pirms kvalitātes pakāpes derīguma termiņa beigām pedagogs ir tiesīgs iesniegt iesniegumu atkārtotai pedagoga profesionālās darbības kvalitātes novērtēšanai.

**4. Nosacījumi pretendēšanai uz kvalitātes pakāpi**

4.1.Novērtēšanas procesā pedagogam ir tiesības pretendēt uz jebkuru no kvalitātes pakāpēm, **neievērojot** pēctecīgumu. Pedagogam novērtēšanas procesā nav tiesību mainīt izvēlēto kvalitātes pakāpi.

4.2.Pedagogam ir tiesības pieteikties uz novērtēšanu, iesniedzot izglītības iestādes vadītājam adresētu iesniegumu (sk. 1.pielikumu), kurā apstiprinoši apliecināti atlases kritēriji:

4.2.1.pēdējā pilnā mācību gada laikā pedagogs ir bijis iesaistīts vismaz vienas Izglītības likuma 49.¹ pantā minētās izglītības programmas īstenošanā;

4.2.2.pēc ilgstošās prombūtnes, kas ir ilgāka par vienu mācību gadu, vai uzsākot pedagoģisko darbību citā izglītības iestādē, pedagogam izglītības iestādē ir nostrādāts vismaz viens gads;

 4.3.Iesniegumam ir jāpievieno pašvērtējums.

**5. Dokumentu iesniegšana un informācijas atbilstības pārbaude.**

5.1.Izglītības iestādes vadītājs laika posmā no 15. līdz 30.septembrim informē pedagogus par iespēju pieteikties novērtēšanas procesam.

5.2.Lai pieteiktos profesionālās darbības kvalitātes novērtēšanai, pedagogs no kārtējā gada 1.oktobra līdz kārtējā gada 10.oktobrim iesniedz izglītības iestādes vadītājam adresētu iesniegumu ar pašvērtējumu.

5.3.Izglītības iestādes, kurā pedagogs ir pieteicies uz novērtēšanu, komisija nodrošina kvalitātes pakāpes pretendentu iesniegumā norādītās informācijas atbilstības pārbaudi.

5.4.Izglītības iestādes komisija izvērtē kvalitātes pakāpes pretendentu iesniegumus un ne vēlāk kā līdz kārtējā gada 20.oktobrim informē par atbilstību pretendēšanai uz izvēlēto kvalitātes pakāpi un novērtēšanas procesa uzsākšanu.

5.5.Novērtēšanas procesā iekļautajam pedagogam ir tiesības pārtraukt novērtēšanu, par to rakstiski informējot komisiju. Pamatojoties uz pedagoga iesniegumu, komisija piecu darbdienu laikā pieņem lēmumu par novērtēšanas pārtraukšanu. Šādā gadījumā pedagogam ir tiesības pretendēt uz novērtēšanu, atkārtoti iesniedzot pieteikumu, no nākamā mācību gada 1.oktobra līdz 10.oktobrim.

**6. Komisijas sastāvs, izveide, pienākumi.**

6.1.Izglītības iestādes vadītājs izveido novērtēšanas komisiju vismaz triju cilvēku sastāvā no kārtējā gada 10. oktobra līdz 15. oktobrim.

6.2.Komisijas sastāvā var iekļaut izglītības metodiķi, pedagogus, pedagogu sabiedrisko organizāciju pārstāvjus, kā arī izglītības iestādes dibinātāja pārstāvjus.

6.2.Pedagogu iesniegumus profesionālās darbības kvalitātes novērtēšanai izvērtē izglītības iestādes komisija.

6.3.Pedagogu novērtēšanas procesu koordinē, apkopo vērtējumus un izsaka priekšlikumu par kvalitātes pakāpes piešķiršanu vai atteikumu piešķirt kvalitātes pakāpi izglītības iestādes komisija.

6.4.Komisijas darbību nosaka izglītības iestādes izstrādāta un apstiprināta kārtība.

6.5. Komisijas locekļu pienākumi ir:

6.5.1.vērot, vērtēt un analizēt pedagoga vadītās rotaļnodarbības, kā arī pretendentiem uz trešo kvalitātes pakāpi vērot, vērtēt un analizēt papildus vienu semināra nodarbību, lekciju vai meistarklasi, vai starptautiskā projekta organizēšanu un vadīšanu.

6.5.2.aizpildīt mācību nodarbības un semināra (lekcijas, meistarklases) vērošanas un novērtējuma lapas.

6.6. Komisijas sēdes ir slēgtas. Komisija ir lemttiesīga, ja komisijas sēdē piedalās ne mazāk kā divi komisijas locekļi. Ja komisijas sēde kvoruma trūkuma dēļ nevar notikt, tad komisijas priekšsēdētājs piecu darbdienu laikā sasauc atkārtotu komisijas sēdi.

**7. Novērtēšanas process, kvalitātes pakāpes piešķiršanas kārtība un piemaksas**

 **noteikšanas kartība.**

7.1. Novērtēšana ir process, kura rezultātā pieņem lēmumu par konkrētā pedagoga profesionālās darbības kvalitātes pakāpi. Novērtēšana, ievērojot nepārtrauktību, norit no kārtējā kalendāra gada 1.oktobra līdz nākamā kalendāra gada 1.maijam – un ietver trīs posmus – sagatavošanās, novērtēšanas procesa, rezultātu apkopošanas un lēmuma pieņemšanas posmu.

7.2. Sagatavošanās posms ilgst ne vairāk kā 30 dienas, un tas ietver:

* komisijas izveidi un tās darbības uzsākšanu atbilstoši šo noteikumu 6.punktam.
* pedagoga pieteikšanos novērtēšanai un iesniegumu atbilstības pārbaudi atbilstoši 4.2. punktā minētajiem nosacījumiem.

7.3. Sagatavošanās posmā komisija:

7.3.1. apstiprina novērtēšanas procesā veicamo darbu grafiku;

7.3.2. nosaka darba uzdevumus katram komisijas loceklim;

7.3.3. izvērtē pedagogu iesniegtos iesniegumus.

7.4. Novērtēšanas posms ilgst no kārtējā gada 1.novembra līdz nākamā gada 1.aprīlim, un tas ietver pedagoga profesionālās darbības kvalitātes novērtēšanu rotaļnodarbībās un 1 semināra/lekcijas citiem pedagogiem vai meistarklases vērošanu, kā arī starptautiskā projekta organizēšanas un vadīšanas vērošanu.

 7.5.Rotaļnodarbību vērošanas organizācija:

7.5.1.Pirmās kvalitātes pretendentam novērtēšanas periodā tiks izvērtētas rotaļnodarbības:

 7.5.1.1. 2 pedagoga iniciētas rotaļnodarbības;

 7.5.1.2. 1 iestādes novērtēšanas komisijas iniciēta rotaļnodarbība.

7.5.2.Otrās kvalitātes pretendentam novērtēšanas periodā tiks izvērtētas rotaļnodarbības:

 7.5.2.1. 1 pedagoga iniciēta rotaļnodarbība;

 7.5.2.2. 1 iestādes novērtēšanas komisijas iniciēta rotaļnodarbība;

 7.5.2.3**.** 1 p**ilsētas mēroga atklātā rotaļnodarbība pirmsskolas izglītības pedagogiem.**

7.5.3.Trešās kvalitātes pretendentam novērtēšanas periodā tiks izvērtētas rotaļnodarbības:

 7.5.3.1. 1 pedagoga iniciēta rotaļnodarbība;

 7.5.3.2. 1 iestādes novērtēšanas komisijas iniciēta rotaļnodarbība;

 7.5.3.3**.** pedagoga iniciēta 1 semināra nodarbība vai lekcija/meistarklase citiem pedagogiem savas pašvaldības vai vairāku pašvaldību līmenī vai starptautiskā projekta organizēšana un vadīšana.

7.6.Komisijas locekļi pēc katras rotaļnodarbības savus vērojumus fiksē rotaļnodarbību vērošanas un novērtējuma lapā (sk. 2. pielikumu) un organizē sarunu ar pedagogu. Sarunā pedagogam ir tiesības paust savu viedokli par rotaļnodarbībā konstatētajiem vērojumiem. Komisijas locekļi pēc semināra/lekcijas citiem pedagogiem vai meistarklases savu vērtējumu fiksē semināra vai meistarklases novērtējuma lapā (sk. 3.pielikumu).

7.7.Rotaļnodarbību vērtēšanu vienam pretendentam var veikt viens vai vairāki komisijas locekļi. Ja vienu rotaļnodarbību vēro divi locekļi, viņi vienojas par vienu kopīgu vērtējumu rotaļnodarbības vērošanas un novērtējuma lapā.

7.8 Pedagoga pašvērtējums (sk. 4.pielikumu) sevī iekļauj šādus pamatvirzienus:

• pedagoģiskā procesa plānošana, vadīšana un pedagoga darbības rezultātu izvērtējums (pedagoģiskā procesa efektivitāte, mērķtiecīgums, rezultāts);

• pedagoga ieguldījums izglītojamā individuālo spēju attīstībā un izglītojamā vajadzību nodrošināšanā;

• pedagoga ieguldījums izglītības iestādes attīstībā;

• pedagoga sadarbība, pieredzes uzkrāšana un pārnese.

7.9. Ja rodas iepriekš neparedzēti iemesli, pedagogam ir tiesības rotaļnodarbības, vai pretendentiem uz trešo kvalitātes pakāpi semināra nodarbību vai lekciju, vai meistarklases vērošanas laiku vai sarunas laiku atlikt, par to iepriekš informējot attiecīgās komisijas priekšsēdētāju.

7.10.Rezultātu apkopošanas un lēmuma pieņemšanas posms ilgst no kārtējā mācību gada 1.aprīļa līdz 1.maijam un tas ietver rezultātu apkopošanu, lēmuma pieņemšanu par priekšlikumu iestādes vadītājam piešķirt kvalitātes pakāpi vai atteikt, kā arī pretendenta informēšanu par novērtēšanas rezultātiem.

 7.11. Komisijas locekļi apkopjot rezultātus, aizpilda pedagoga profesionālās darbības kvalitātes vērtējuma kopsavilkumu (sk. 5.pielikumu), kurā ieraksta rotaļnodarbību, semināra/nodarbības/lekcijas vai meistarklases citiem pedagogiem vērtējuma lapā iegūto punktu skaitu un pašvērtējumā iegūto punktu skaitu (pašvērtējuma komisijas vērtējuma kopsummu). Saskaitot visus iegūtos punktus kopā iegūst pedagogu profesionālās darbības kvalitātes novērtējuma kopsummu:

* pirmo kvalitātes pakāpi piešķir, ja novērtējumā ir iegūti vismaz 60% no kopējās iespējamas iegūto punktu summas;
* otro kvalitātes pakāpi piešķir, ja novērtējumā ir iegūti vismaz 75% no kopējās iespējamas iegūto punktu summas;
* trešo kvalitātes pakāpi piešķir, ja novērtējumā ir iegūti vismaz 90% no kopējās iespējamas iegūto punktu summas.

7.12. Komisija izsaka priekšlikumu par atteikumu piešķirt kvalitātes pakāpi, ja novērtēšanas procesā nav iegūts attiecīgais punktu skaits, lai pretendētu uz noteiktu kvalitātes pakāpi.

7.13. Rezultātu apkopošanas posmā komisija:

7.13.1 izsaka priekšlikumu par kvalitātes pakāpes piešķiršanu pedagogam, pamatojoties uz šo noteikumu 7.11. punktu;

7.13.2 izsaka priekšlikumu par atteikumu piešķirt kvalitātes pakāpi pedagogam, pamatojoties uz šo noteikumu 7.12 punktu.

7.14. Ja rodas iepriekš neparedzēti iemesli, komisijai ir tiesības lemt par pedagoga profesionālās darbības kvalitātes novērtēšanas atlikšanu vai pārcelšanu uz citu laiku attiecīgā mācību gada ietvaros, vai izbeigšanu, pamatojumu norādot sēdes protokolā.

 7.15.Izglītības iestādes komisija pieņem lēmumu par kvalitātes pakāpes piešķiršanu vai atteikumu piešķirt kvalitātes pakāpi un sniedz vadītājam atbilstošo priekšlikumu.

7.16. Izglītības iestādes vadītājs, pamatojoties uz komisijas priekšlikumu, pieņem lēmumu par kvalitātes pakāpes piešķiršanu no kārtējā gada 1. septembra uz vienu, diviem vai trim gadiem, vai atteikumu piešķirt kvalitātes pakāpi un izdod rīkojumu par noteiktas kvalitātes pakāpes piešķiršanu vai atteikumu līdz kārtējā gada 31. maijam.

7.17. Pedagogam, kuram piešķirta profesionālās darbības kvalitātes pakāpe, nosaka piemaksu pie mēnešalgas izglītības iestādes vadītāja noteiktajā apmērā, ņemot vērā šim mērķim izglītības iestādei pieejamos finanšu līdzekļus, no kārtējā gada 1. septembra līdz nākamā gada 31. augustam.

7.18. Kvalitātes pakāpi ņem vērā tajā izglītības iestādē, kurā pedagoga profesionālās darbības kvalitāte ir novērtēta.

**8. Komisijai iesniegto dokumentu uzglabāšana**

8.1.Izglītības iestādes pedagogu profesionālās darbības kvalitātes novērtēšanas komisijas priekšsēdētājs lietvedībā noteiktajā kārtībā par novērtēšanas procesu uzkrāj attiecīgās komisijas darbību apliecinošos dokumentus.

8.2.Minēto dokumentu glabāšanas termiņš ir desmit gadi.

**9. Kārtība, kādā apstrīd un pārsūdz lēmumu par kvalitātes pakāpes piešķiršanu**

9.1.Lēmumu par kvalitātes pakāpes piešķiršanu pedagogam ir tiesības apstrīdēt 3(trīs) dienu laikā, iesniedzot komisijai rakstisku pamatojumu un atbilstoši sekmīgu darbu apliecinošus dokumentus vērtēšanas pārskatīšanai.

9.2.Ja lēmums par kvalitātes pakāpes piešķiršanu vai atteikumu tiek apstrīdēts, izglītības iestāde izveido komisiju trīs cilvēku sastāvā, iekļaujot komisijā personas, kas iepriekš nav piedalījušās novērtēšanā. Komisija, pamatojoties uz papildus trīs pedagoga vadīto rotaļnodarbību novērtējuma apkopojumu, izsaka priekšlikumu par kvalitātes pakāpes piešķiršanu vai atteikumu piešķirt kvalitātes pakāpi.

9.3.Ja pieņemts lēmums par atteikumu piešķirt kvalitātes pakāpi, pedagogam ir tiesības pretendēt uz to pašu vai citu kvalitātes pakāpi nākamajā mācību gadā.

**10. Noslēguma jautājumi**

10.1.Atzīt par spēku zaudējušu 2017.gada 13.novembra kārtību “Rēzeknes pilsētas pirmsskolas izglītības iestādes “Auseklītis” pedagogu profesionālās darbības kvalitātes novērtēšanas kārtība”.

10.2.Kārtība tiek publicēta iestādes mājas lapā:

Rēzeknes pirmsskolas izglītības

iestādes “Auseklītis” vadītāja Ilona Zaharkeviča

SASKAŅOTS

Rēzeknes valstspilsētas pašvaldības

Izglītības pārvaldes vadītājs

Arnolds Drelings

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2025.gada. \_\_\_\_\_\_\_\_\_\_\_\_\_\_\_\_\_\_\_\_